വ്യാപാരിയെ അക്രമിച്ച് കവര്ച്ച: രണ്ടുപേര് അറസ്റ്റില് കാഞ്ഞങ്ങാട്: കടയടച്ച് വീട്ടിലേക്ക് പോവുകയായിരുന്ന വ്യാപാരിയെ അക്രമിച്ച് പണം തട്ടിയെടുത്ത രണ്ടുപേരെ ഹൊസ്ദുര്ഗ് എസ്ഐ കെ.പി. സതീഷും സംഘവും അറസ്റ്റുചെയ്തു. രാവണേശ്വരത്തെ കരിപ്പാടക്കന് വീട്ടില് പി. കുഞ്ഞിരാമ 54 നെ അക്രമിച്ച് പണംകവര്ന്ന കേസില് ചിത്താരി ഒറവങ്കരയിലെ ഒ. റിസ്വാന്23, രാവണേശ്വരത്തെ സച്ചിന് സുകുമാരന് 25 എന്നിവരെയാണ് തണ്ണോട്ട് വച്ച് അറസ്റ്റുചെയ്തത്. ചൊവ്വാഴ്ച രാത്രി 7.10 ന് കടപൂട്ടി വീട്ടിലേക്ക് പോവുകയായിരുന്ന കുഞ്ഞിരാമനെ റിസ്വാനും സച്ചിനും ചേര്ന്ന് വഴിയില് വച്ച് തടഞ്ഞുനിര്ത്തി തള്ളിയിട്ടശേഷം ഷര്ട്ടിന്റെ പോക്കറ്റിലുണ്ടായിരുന്ന 3,000 രൂപ തട്ടിയെടുക്കുകയായിരുന്നു. ബഹളം കേട്ട് ഓടിയെത്തി ബന്ധുക്കളായ ദാമോദരന്, പ്രമോദ് എന്നിവര് പരിക്കേറ്റ കുഞ്ഞിരാമനെ ജില്ലാശുപത്രിയില് പ്രവശിപ്പിച്ചിരുന്നു.